Kamu bisa jelasin ke aku soal Laudya Chintya Bella dalam bahasa jawa?

Laudya Chintya Bella lumrahé diundang Bella (). Laudya Chintya Bella iku salah sijiné bintang sinétron, aktris kang asalé saka Indonesia. Film lan sinétron kang tau dibintangi Bella ya iku Virgin, Lentera Merah. Leloroné kalebu filem kang misuwur. Déné sinétron kang misuwur kang tau dibintangi Bella ya iku Senandung Masa Puber lan Juragan Jengkol. Saliyané akting main filem lan sinétron, Laudya Chintya Bella uga tau nyanyi bareng karo grup vokal asuhan Melly Goeslaw kang jenengé Bukan Bintang Biyasa. Ing grup vokal iki, Bella nyanyi bareng karo artis remaja liyané kaya ta Raffi Ahmad, Chelsea Olivia Wijaya, Dimas Beck, lan Ayushita. Bella duwé zodiak Pisces lan shio Naga. Bella iku anak kang kaping papat saka sadulur kang cacahé papat.

Lumantar filem Virgin, Bella sinau akting saka Eka D. Sitorus, pengasuh Sakti Acting School Jakarta. Bella banjur kepilih dadi salah sijiné nominasi artis utama wadon kang paling apik ing Festival Film Indonesia (FFI). Bella uga dadi Aktris Terpuji ing Festival Film Bandung (FFB) nalika taun 2004.

Bella uga tau dadi bintang ing filem kang judhulé CINTA REMAJA, LENTERA MERAH dan BUKAN BINTANG BIASA. Lumantar sinétron kang judhulé JURAGAN JENGKOL, Bella bisa dadi aktris paling top versi SCTV Awards nalika taun 2006.

Ing babagan asmara lan pacar Bella tau pacaran karo Rivaldo, Rafi Ahmad lan putu saka Présidhèn Soeharto ya iku Panji Trihatmodjo lan pembalap Ananda Mikola.

Sawisé pacaran karo Ananda, Bella fokus ing kariré lan main sinétron kang judhulé CINTA BUNGA. Sawisé main ing sinétron iki Bella banjur main manèh ing sinétron Cinta Bunga 2. Ing kéné Bella banjur cinta lokasi karo lawan mainé ya iku Chico Yericho. Nanging Bella ngaku yèn jarang ketemu Chico amarga padha-padha sibuk syuting.